title: Συγκριτική διερεύνηση της πληροφοριακής συμπεριφοράς φοιτητών Αρχειονομίας, Βιβλιοθηκονομίας &amp; Συστημάτων Πληροφόρησης και φοιτητών Σχολών Υγείας του ΠΑΔΑ, σε ιατρικά θέματα
title: A comparative study of information behavior of students of Archival, Library &amp; Information Studies and students of Health Schools at UNIWA, in medical matters
titleType: AlternativeTitle
Creators: name: Μαρκέτου, Ασημίνα
name: Καπλάνι, Φλωρίντα
Publisher: name: Πανεπιστήμιο Δυτικής Αττικής
Year: 2021
Subjects: Βιβλιοθηκονομία και επιστήμη της πληροφόρησης
Φοιτητές επιστήμης της πληροφόρησης
Φοιτητές ιατρικής
Ιατρική πληροφορία
Πληροφοριακή παιδεία
Πληροφοριακή συμπεριφορά
Library and information science
Information science and students
Medical students
Medical or health information
Information literacy
Information behavior

description: Την τελευταία δεκαετία, κρίνεται όλο και περισσότερο αναγκαία η απόκτηση των δεξιοτήτων της πληροφοριακής παιδείας, σε καθολικό επίπεδο. «Η πληροφοριακή παιδεία είναι η ικανότητα μίας ισορροπημένης κριτικής σκέψης, σχετικά με οποιεσδήποτε πληροφορίες βρίσκουμε και χρησιμοποιούμε. Μας δίνει τη δυνατότητα να προσεγγίζουμε και να εκφράζουμε ενημερωμένες απόψεις ως πολίτες και να συνεργαζόμαστε πλήρως με την κοινωνία.» (CILIP, Information Literacy Group, 2018: 3). Με αυτόν τον τρόπο επωφελούνται οι χρήστες της βιβλιοθήκης, αλλά και ο γενικός πληθυσμός που αναζητά και χρησιμοποιεί παντός είδους πληροφορίες. Ωστόσο, γεννάται το ερώτημα, ειδικά σήμερα, μία περίοδο πανδημίας με τον ιό Covid-19, κατά την οποία η ιατρική πληροφορία είναι κρίσιμης σημασίας και η πληθώρα της συνεχώς αυξάνεται, κατά πόσο είναι έγκυρη; Επιπλέον, αφού η πληροφορία ανακτηθεί από οποιοδήποτε μέσο (Ίντερνετ, κοινωνικά μέσα δικτύωσης, επιστημονικές βάσεις δεδομένων, κλπ.), αν και πως αξιολογείται από τους φοιτητές τμημάτων συναφών με την πληροφόρηση, καθώς και από τους φοιτητές των επαγγελματιών υγείας; Στην παρούσα έρευνα, εξετάζεται η απάντηση στο παραπάνω ζήτημα, απευθυνόμενη στο αντίστοιχο φοιτητικό κοινό του ΠΑΔΑ. Στόχοι είναι ο εντοπισμός των εργαλείων έρευνας σε ψηφιακό περιβάλλον που το εν λόγω κοινό χρησιμοποιεί, η μέτρηση της συχνότητας χρήσης τους και η διερεύνηση των τρόπων αξιολόγησης της ιατρικής πληροφορίας από τους φοιτητές των δύο επιστημονικών κλάδων. Τα μεθοδολογικά βήματα της έρευνας ξεκινούν με την αναζήτηση και την επιλογή των κατάλληλων πληροφοριακών πηγών για το θέμα. Έπειτα από βιβλιογραφική μελέτη, ακολουθεί η αναλυτική διατύπωση του θεωρητικού πλαισίου της έρευνας, των ειδικότερων ερευνητικών ερωτημάτων, καθώς και η επιλογή του τύπου έρευνας που έχει διεξαχθεί. H υλοποίηση της έρευνας πραγματοποιείται μέσω ενός ερωτηματολογίου, το οποίο έχει κοινοποιηθεί στους φοιτητές με διαδικτυακά μέσα. Η έρευνα είναι ποσοτική με ορισμένα ποιοτικά χαρακτηριστικά (ερώτηση ανοιχτού τύπου). Επομένως, τα αποτελέσματα που έχει εμφανίσει η έρευνα οδηγούν σε συμπεράσματα, που πληρούν τους στόχους της έρευνας και το γενικό της σκοπό, δηλαδή την αποτίμηση της πληροφοριακής συμπεριφοράς των φοιτητών, σε σχέση με ιατρικά θέματα, και στους δύο προαναφερθέντες επιστημονικούς τομείς. Εν κατακλείδι, φτάνοντας στα συμπεράσματα, προκύπτει η εξής ερώτηση: ποια από τις δύο φοιτητικές ομάδες γνωρίζει καλύτερα τις δεξιότητες της πληροφοριακής παιδείας;